text: Alternativ behandling vinder frem
  19 januar 2015 kl. 06.00
  Danskerne tyr til alternativ behandling, når vi mangler hjælp til, at håndtere stress på jobbet eller har problemer i livet.
  Især massage, akupunktur og zoneterapi er populært, men også behandlingsformer som kraniosakral terapi, healing og clairvoyance vinder frem. Nyeste tal fra Statens Institut for Folkesundheds rapport "Sundhed og sygelighed i Danmark " viser, at over halvdelen af alle danskere, på et eller andet tidspunkt, har brugt en eller flere former for alternativ behandling.
  Det mærker alternativ behandler Ingeborg Hjortsballe fra "Den 6. Sans" i Vejle.
  - Klienter kommer til mig i stigende grad, fordi de er presset af fx den nye skolereform og de mange sygehusbesparelser, fortæller hun til TV SYD.
  Du kan høre mere om alternativ behandling og møde Ingeborg Hjortsballe i Nyhederne 19.30 og i programmet Naboer på TV SYD+ klokken 15.00 og 19.55.
  